Η **Μάματα Μπάνερτζι** (βεγγαλικά: মমতা বন্দ্যোপাধ্যায়, 5 Ιανουαρίου 1955 ) είναι Ινδή πολιτικός που είναι η 8η Προϊστάμενη Υπουργός της Δυτικής Βεγγάλης από το 2011. Είναι η πρώτη γυναίκα που εκλέχθηκε στο αξίωμα. Μετά από 26 χρόνια ως μέλος στο Ινδικό Εθνικό Κογκρέσο, το 1998, η Μάματα ίδρυσε το κόμμα Τρίναμουλ (Πανινδική Λαϊκή Συσπείρωση) στο οποίο έγινε πρόεδρος. Συχνά αναφέρεται ως **Ντίντι** (που σημαίνει «*μεγαλύτερη* *αδελφή»* στα Χίντι και Βεγγαλικά).

Η Μπάνερτζι έχει διατελέσει δύο θητείες ως Υπουργός Σιδηροδρόμων, και είναι η πρώτη γυναίκα που το έκανε.  Είναι επίσης η πρώτη γυναίκα που έγινε Υπουργός Άνθρακα, και Υφυπουργός Ανάπτυξης Ανθρώπινου Δυναμικού, Νεότητας, Αθλητισμού, Γυναικών και Παιδείας του υπουργικού συμβουλίου της Ινδικής κυβέρνησης. Πήρε μεγάλη δημοσιότητα όταν αντιτάχθηκε στις πρότερες πολιτικές, της Κομμουνιστικής κυβέρνησης στη Δυτική Βεγγάλη, για απόκτηση γης, εκβιομηχάνιση και Ειδικές Οικονομικές Ζώνες εις βάρος των γεωργών και αγροτών του Σίνγκουρ.  Το 2011, η Μπάνερτζι επέτυχε μια σαρωτική νίκη για το κόμμα της στη Δυτική Βεγγάλη, κερδίζοντας την κυβέρνηση του Αριστερού Μετώπου, όπου κυρίαρχο ήταν το Κομμουνιστικό Κόμμα της Ινδίας (μαρξιστικό), την μακροβιότερη δημοκρατικά εκλεγμένη κομμουνιστική κυβέρνηση παγκόσμια.  

Το 2012, *το* περιοδικό *Time* την αναγνώρισε ως ένα από τα 100 Άτομα με την Μεγαλύτερη Επιρροή στον Κόσμο.  *Το* περιοδικό *Bloomberg Markets την* συμπεριέλαβε στον κατάλογο των 50 ανθρώπων με την μεγαλύτερη επιρροή στον οικονομικό κόσμο το Σεπτέμβριο του 2012.  Το 2018 το Skoch της απένειμε το Βραβείο της Προϊστάμενης Υπουργού της Χρονιάς.

Παιδική ηλικία και εκπαίδευση
-----------------------------

Η Μπάνερτζι γεννήθηκε στην Καλκούτα της Δυτικής Βεγγάλης, στην οικογένεια των Μπενγκάλι Προμιλεσβαρ Μπάνερτζι και Γκαγέτρι Ντέβι  Ο πατέρας της, ο Προμιλεσβάρ, πέθανε από έλλειψη ιατροφαρμακευτικής περίθαλψης, όταν αυτή ήταν 17 ετών. Είναι Ινδουίστρια.

Το 1970, η Μπάνερτζι πέρασε τις εξετάσεις του σχολείου δευτεροβάθμιας εκπαίδευσής Ντεσμπαντου Σισου Σικσαλάι.  Έλαβε ένα Πτυχίο Ιστορίας από το *Κολέγιο Τζοκαμάγια Ντέβι.*  Μετά, απέκτησε ένα μεταπτυχιακό δίπλωμα (μάστερ) στην Ισλαμική ιστορία  από το Πανεπιστήμιο της Καλκούτα. Στη συνέχεια, έλαβε ένα πτυχίο Παιδαγωγικής από το Κολέγιο Σρι Σικσαγιάταν και ένα πτυχίο Νομικής από το Κολέγιο Τζόκες Τσάντρα Τσοντούρι στην Καλκούτα.  Έχει λάβει ένα επίτιμο διδακτορικό από το Ινστιτούτο Βιομηχανικής Τεχνολογίας Καλίνγκα στο Μπουμπάνεσβαρ. Έχει αποκτήσει ένα Διδακτορικό Δίπλωμα Λογοτεχνίας από το Πανεπιστήμιο της Καλκούτα.

Η Μπάνερτζι άρχισε να ασχολείται με την πολιτική σε ηλικία 15 ετών. Ενώ φοιτούσε στο Κολέγιο Τζοκαμάγια Ντέβι ίδρυσε την Ένωση Τσάτρα Παρισάντ, την φοιτητική παράταξη του Ινδικού Εθνικού Κογκρέσου, που νίκησε την Δημοκρατική Φοιτητική Ένωση του Σοσιαλιστικού Ενωτικού Κέντρου της Ινδίας. Μετά, μπήκε στο Ινδικό Εθνικό Κογκρέσο στη Δυτική Βεγγάλη όπου ανέλαβε διάφορες θέσεις στο κόμμα και σε άλλες τοπικές πολιτικές οργανώσεις.

Πρώιμη πολιτική σταδιοδρομία, 1984-2011
---------------------------------------

Η Μπάνερτζι αναλαμβάνει το Υπουργείο Άνθρακα και Ορυχείων την 9 Ιανουαρίου 2004, στο Νέο Δελχί.
Η Μάματα Μπάνερτζι στην Αποστολή Ραμακρίσνα: Κέντρο Ανθρώπινης Υπεροχής και Κοινωνικών Επιστημών, Καλκούτα
Η Μπάνερτζι ξεκίνησε την πολιτική της σταδιοδρομία στο κόμμα του Ινδικού Εθνικού Κογκρέσου όταν ήταν νεαρή κοπέλα κατά το '70. Γρήγορα ανέβηκε στις βαθμίδες του τοπικού παραρτήματος του Κογκρέσου, και ανέλαβε τη θέση της γενικής γραμματέως στο Κογκρέσο Μαχίλα (γυναικεία παράταξη του Ινδικού Εθνικού Κογκρέσου), στη Δυτική Βεγγάλη, την περίοδο 1976 -1980.  Στις γενικές εκλογές του 1984, η Μπάνερτζι έγινε μία από τους νεώτερες βουλευτίνες της Ινδίας, νικώντας τον έμπειρο κομμουνιστή πολιτικό Σόμναθ Τσάτεριε, στην κοινοβουλευτική εκλογική περιφέρεια Τζανταβπούρ της Δυτικής Βεγγάλης. Ανέλαβε, επίσης, τη θέση της γενικής γραμματέως του Κογκρέσου Νεολαίας της Ινδίας (παράταξη της νεολαίας του Ινδικού Εθνικού Κογκρέσου). Στις γενικές εκλογές του 1989 έχασε την έδρα της από ένα κύμα κατά του Κογκρέσου. Στις γενικές εκλογές του 1991 επανεξελέγη, έχοντας εγκατασταθεί στην εκλογική περιφέρεια της Νότιας Καλκούτας. Διατήρησε την έδρα της στις γενικές εκλογές του 1996, 1998, 1999, 2004 και 2009.

Το 1991 η Μπάνερτζι διορίστηκε Υφυπουργός στο Υπουργείο Ανάπτυξης Ανθρώπινου Δυναμικού, Νεολαίας και Αθλητισμού και Γυναικών και Παιδείας, στην κυβέρνηση του πρωθυπουργού Π. Β. Ναρασίμα Ράο. Κάποια στιγμή ανακοίνωσε την παραίτησή της από το Υπουργείο αθλητισμού, και συμμετείχε σε μία διαμαρτυρία που έγινε στο Πάρκο Μαϊντάν στην Καλκούτα, ενάντια στην αδιαφορία της κυβέρνησης για την πρότασή της για βελτίωση του αθλητισμού στη χώρα.  Η θητεία της ολοκληρώθηκε το 1993. Τον Απρίλιο του 1996, υποστήριξε ότι το Κογκρέσο συμπεριφερόταν σαν υποχείριο του Κομμουνιστικού Κόμματος Ινδίας (Μαρξιστικό) στη Δυτική Βεγγάλη. Πρόσθεσε ότι ήταν η μόνη φωνή της λογικής και ήθελε ένα «καθαρό Κογκρέσο». 

### Ίδρυση του Κόμματος Τρίναμουλ

Η Μάματα Μπάνερτζι εκφωνεί λόγο στα εκλεγμένα μέλη και τους εργάτες του κόμματος στο στάδιο Μπόνγκαον της Δυτικής Βεγγάλης.
Το 1997 η Μπάνερτζι έφυγε από το Κόμμα του Κογκρέσου στη Δυτική Βεγγάλη και έγινε ένα από τα ιδρυτικά μέλη του κόμματος Τρίναμουλ (All India Trinamool Congress, Πανινδική Λαϊκή Συσπείρωση) μαζί με τον Μουκούλ Ρόι. Αντιπολιτεύτηκε την πολύχρονη Κομμουνιστική κυβέρνηση. Την 11η Δεκεμβρίου 1998, λέγεται ότι άρπαξε έναν βουλευτή του σοσιαλιστικού κόμματος Σαμάτζουαντι, τον Νταρόγκα Πρασάντ Σαρόι, από το κολάρο και τον τράβηξε έξω από τη Βουλή για να μην διαμαρτυρηθεί ενάντια στην πρόταση νόμου για το ποσοστό συμμετοχής των γυναικών στη Βουλή.

Το 1999, εντάχθηκε στην κυβέρνηση της Εθνικής Δημοκρατικής Συμμαχίας, όπου κυρίαρχο ήταν το Κόμμα Μπαρατίγια Τζανάτα, και ανέλαβε το Υπουργείο Σιδηροδρόμων. 

#### Υπουργός Σιδηροδρόμων (πρώτη θητεία)

Το 2002, η Μπάνερτζι παρουσίασε τον πρώτο της προϋπολογισμό για τους σιδηρόδρομους της Ινδίας. Με αυτόν εκπληρώθηκαν πολλές από τις υποσχέσεις της για την ιδιαίτερη πατρίδα της στη Δυτική Βεγγάλη. Εισήγαγε ένα νέο τραίνο Ρατζντάνι Εξπρές στη διαδρομή Νέο Δελχί- Σεάλνταχ δύο φορές την εβδομάδα, και τέσσερα τρένα εξπρές προς διάφορα μέρη της Δυτικής Βεγγάλης, ονομαστικά το Ρουπάσι Μπάνγκλα Εξπρές στη διαδρομή Χόουρα - Πουρούλια, το Πάντατικ Εξπρές στη διαδρομή Σέαλνταχ-Νέο Τζαλπαϊγκούρι, το Αράνιακ Εξπρές στη διαδρομή Σαλιμαρ-Άντρα και το Σούπερφαστ Εξπρές στη διαδρομή Σέαλνταχ - Αμριτσάρ (εβδομαδιαία). Επίσης, αύξησε τη συχνότητα ορισμένων τραίνων και με εντολή της επιταχύνθηκαν τα έργα στη διαδρομή εξπρές Ντίγκα-Χόουρα. 

Στο πλαίσιο της ανάπτυξης του τουρισμού, συμπεριέλαβε στον προϋπολογισμό δύο νέες ατμομηχανές για τον Σιδηρόδρομο Νταρτζίλινγκ Ιμαλαϊων και προτάσεις για την Εταιρεία περιορισμένη ευθύνης Ινδικών Σιδηροδρόμων Τροφοδοσίας και Τουρισμού. Επίσης, δήλωσε ότι η Ινδία θα πρέπει να κρατήσει κεντρικό ρόλο στον Υπερασιατικό Σιδηρόδρομο και ότι θα αποκατασταθούν οι σιδηροδρομικές συνδέσεις μεταξύ του Μπαγκλαντές και του Νεπάλ. Συνολικά, 19 νέα τρένα προστέθηκαν στη θητεία της, το οικονομικό έτος 2000-2001. 

Το 2000, η ίδια και o Υφυπουργός Εξωτερικών Υποθέσεων, Ατζίτ Κουμάρ Πάντζα, παραιτήθηκαν από τις θέσεις τους ως διαμαρτυρία για την αύξηση των τιμών πετρελαίου,  αλλά τελικά απέσυραν τις παραιτήσεις και επέστρεψαν στα γραφεία τους.   

#### Κοινό Μέτωπο με την Εθνική Δημοκρατική Συμμαχία

Στις αρχές του 2001, μετά από τις αποκαλύψεις του περιοδικού *Tehelka* για την Επιχείρηση Δυτική Άκρη,  η Μπάνερτζι αποχώρησε από το υπουργικό συμβούλιο της ΕΔΣ και πήγε με το Κόμμα του Κογκρέσου για τις εκλογές της Δυτικής Βεγγάλης του 2001, ως ένδειξη διαμαρτυρίας για τις κατηγορίες διαφθοράς που εξακόντισε ο ιστότοπος εναντίον υπουργών της κυβέρνησης. 

Τον Ιανουάριο του 2004 επέστρεψε στην κυβέρνηση της ΕΔΣ και κράτησε τα χαρτοφυλάκια Άνθρακα και Ορυχείων μέχρι τις Ινδικές γενικές εκλογές την 20η Μαΐου 2004, στις οποίες ήταν το μόνο μέλος του κόμματος Τρίναμουλ που κέρδισε μια κοινοβουλευτική έδρα στη Δυτική Βεγγάλη. 

Την 20η Οκτωβρίου 2005 διαμαρτυρήθηκε για τις αρπαγές γης και τις φρικαλεότητες που διαπράχθηκαν εις βάρος των ντόπιων αγροτών, στο όνομα της πολιτικής βιομηχανικής ανάπτυξης, και ευθύνεται η κυβέρνηση του Μπουνταντέμπ Μπατατσάρι στη Δυτική Βεγγάλη. Ο Μπένι Σαντόσο, Διευθύνων Σύμβουλος του ομίλου Σαλίμ, με έδρα στην Ινδονησία, είχε υποσχεθεί μία μεγάλη επένδυση στη Δυτική Βεγγάλη, η κυβέρνηση της οποίας του είχε χορηγήσει γεωργική γη στο Χόουρα, δίνοντας το έναυσμα για διαμαρτυρίες. Η Μπάνερτζι και άλλα μέλη του κόμματος Τρίναμουλ περίμεναν μέσα στην βροχή, μπροστά από το ξενοδοχείο Τατζ όπου βρισκόταν ο Σαντόζο, κλεισμένοι έξω από την αστυνομία. Αργότερα, αυτή και οι οπαδοί της ακολούθησαν τη συνοδεία του Σαντόζο. Απέφυγαν μία διαδήλωση «μαύρης σημαίας» (αναρχικών), όταν με οδηγίες της κυβέρνησης η άφιξη του Σαντόζο έγινε τρεις ώρες νωρίτερα από την προγραμματισμένη ώρα.  

Το 2005 η Μπάνερτζι αντιμετώπισε περισσότερες αναποδιές, όταν το κόμμα της έχασε τον έλεγχο της Τοπικής Αυτοδιοίκησης της Καλκούτας και ο εν ενεργεία δήμαρχος, Σουμπράτα Μούχερτζι, αποστάτησε και εγκατέλειψε το κόμμα της. Το 2006, το κόμμα Τρίναμουλ ηττήθηκε στις εκλογές της Δυτικής Βεγγάλης, χάνοντας πάνω από τις μισές έδρες του στη Συνέλευση.

Την 4η Αυγούστου 2006, η Μπάνερτζι άφησε τα έγγραφα της παραίτησής της στον αντιπρόεδρο της Βουλής Λοκ Σάμπα, τον Τσαραντζίτ Σινγκ Ατουάλ. Το περιστατικό ήταν από αντίδραση στον Πρόεδρο της Λοκ Σάμπα, τον Σόμναθ Τσάτερτζι, που απέρριψε την πρότασή της για αναβολή στην ανάληψη δράσης για την παράνομη μετανάστευση Μπαγκλαντεσιανών στη Δυτική Βεγγάλη    με την αιτιολογία ότι δεν είχε την ορθή μορφοποίηση.  

Τον Νοέμβριο του 2006, η Μπάνερτζι ήταν στο δρόμο για την πόλη Σίνγκουρ, όταν αναγκάστηκε να σταματήσει λόγω μίας διαδήλωσης ενάντια στην πρόταση για ένα σχέδιο της Tata Motors (Αυτοκινητοβιομηχανία Τάτα). Όταν έφτασε στη Συνέλευση της Δυτικής Βεγγάλης διαμαρτυρήθηκε. Στη συνέντευξη Τύπου ανακοίνωσε μία 12ωρη διακοπή λειτουργίας του κόμματός της για την Παρασκευή.  Τα μέλη του κόμματος διαπληκτίστηκαν εντός του κτιρίου και άρχισαν να πετάνε καρέκλες, έπιπλα και μικρόφωνα, προκαλώντας ζημιές.  Την 14η Δεκεμβρίου 2006 πραγματοποιήθηκε μια μεγάλη απεργία.  

#### Κοινό μέτωπο με την Ηνωμένη Προοδευτική Συμμαχία

Πριν από τις Ινδικές κοινοβουλευτικές εκλογές του 2009 εντάχθηκε στην Ηνωμένη Προοδευτική Συμμαχία (ΗΠΣ), όπου κυρίαρχο κόμμα ήταν το Ινδικό Εθνικό Κογκρέσο. Η συμμαχία κέρδισε 26 έδρες. Η Μπάνερτζι ανέλαβε μία δεύτερη θητεία ως Υπουργός Σιδηροδρόμων. Στις Δημοτικές Εκλογές του 2010 στη Δυτική Βεγγάλη, το κόμμα Τρίναμουλ κέρδισε την Τοπική Αυτοδιοίκηση της Καλκούτα με περιθώριο 62 θέσεων. Το Τρίναμουλ κέρδισε επίσης την Τοπική Αυτοδιοίκηση της Μπιντάναγκαρ με περιθώριο επτά θέσεων.  Το 2011, η Μπάνερτζι κέρδισε με συντριπτική πλειοψηφία και ανέλαβε τη θέση της Προϊστάμενης Υπουργού της Δυτικής Βεγγάλης. Το κόμμα της έληξε την 34ετή κυριαρχία του Αριστερού Μετώπου.

Το κόμμα Τρίναμουλ απείλησε ότι θα αποσύρει την υποστήριξη του από την ΗΠΣ ως ένδειξη διαμαρτυρίας για την απόφαση της κυβέρνησης να επιτρέψει άμεσες ξένες επενδύσεις στις λιανικές αγορές, καθώς και κατά της αύξησης των τιμών της βενζίνης ντίζελ, και έδωσε προθεσμία 72 ωρών για να αποσύρουν τις μεταρρυθμίσεις. Την 18η Σεπτεμβρίου 2012, η Μπάνερτζι δήλωσε ότι το κόμμα της θα εγκαταλείψει την ΗΠΣ και θα προχωρήσει ανεξάρτητα. Την 21η Σεπτεμβρίου 2012 οι 6 υπουργοί του Τρίναμουλ υπέβαλαν τις παραιτήσεις τους.  

#### Διαδηλώσεις στη Νάντιγκραμ

Τα βίαια επεισόδια στη Νάντιγκραμ, ήταν ένα περιστατικό στη Δυτική Βεγγάλη, όπου ένα τάγμα ένοπλων αστυνομικών έκανε έφοδο στην αγροτική ζώνη της περιφέρειας Πούρμπα Μεντινιπούρ, με σκοπό να καταστείλει τις διαμαρτυρίες ενάντια στα σχέδια της κυβέρνησης της Δυτικής Βεγγάλης για απαλλοτρίωση 40 τ.χλμ. γης ώστε να αναπτυχθεί μία Ειδική Οικονομική Ζώνη από τον Ινδονησιακό όμιλο Σαλίμ. Στα επεισόδια 14 χωρικοί έχασαν τις ζωές τους και 70 περισσότεροι τραυματίστηκαν.  

Η Μπάνερτζι έστειλε επιστολές στον πρωθυπουργό της Ινδίας Μανμοχάν Σινγκ και στον υπουργό Εσωτερικών Σίβρατζ Πατίλ ζητώντας να σταματήσει αυτό που αποκάλεσε ως «*κρατικές βιαιοπραγίες*» που καλλιεργήθηκαν από το Κομμουνιστικό Κόμμα της Ινδίας (Μαρξιστικό) στη Νάντιγκραμ. Ο πολιτικός ακτιβισμός της στο κίνημα θεωρείται ευρέως ως ένας από τους παράγοντες που συνέβαλαν στην συντριπτική νίκη της το 2011.

Η έκθεση του Ινδικού Κεντρικού Γραφείου Ερευνών (CBI) για το περιστατικό σαφώς δικαιολόγησε τη στάση του ΚΚΙ (Μ), ότι ο Μπουντάντεμπ δεν διέταξε την αστυνομία να ανοίξει πυρ. Ενήργησαν τοιουτοτρόπως μόνο για να διαλύσουν την παράνομη συγκέντρωση όταν κάθε άλλη τυποποιημένη διαδικασία που εφαρμόστηκε είχε αποτύχει.  

#### Ινδικές εκλογές του 2009

Το κόμμα Τρίναμουλ τα κατάφερε καλά στις κοινοβουλευτικές εκλογές του 2009, κερδίζοντας 19 έδρες. Οι σύμμαχοί τους στο κογκρέσο και το SUCI (Σοσιαλιστικό Ενωτικό Κέντρο της Ινδίας) κέρδισαν έξι και μία θέσεις αντίστοιχα, και ήταν η καλύτερη επίδοση μεταξύ των αντιπολιτευόμενων κομμάτων της Δυτικής Βεγγάλης, από τότε που άρχισε το καθεστώς της Αριστεράς. Μέχρι τότε, η μεγαλύτερη νίκη της αντιπολίτευσης ήταν οι 16 έδρες που κέρδισε το Κογκρέσο το 1984.

#### Υπουργός Σιδηροδρόμων (δεύτερη θητεία)

Το 2009, η Μάματα Μπάνερτζι ανέλαβε μία δεύτερη θητεία στο Υπουργείο Σιδηροδρόμων. Για άλλη μια φορά εστίασε στη Δυτική Βεγγάλη. 

Με εντολή της, οι Ινδικοί Σιδηρόδρομοι εισήγαγαν έναν αριθμό από αμαξοστοιχίες *Ντουρόντο Εξπρές* που συνδέουν μεγάλες πόλεις χωρίς ενδιάμεσες στάσεις,  καθώς και έναν αριθμό από επιβατικές αμαξοστοιχίες  με συμπεριλαμβανόμενα τρένα αποκλειστικά για γυναίκες.    Κατά τη διάρκεια της θητείας της εγκαινιάστηκε το νέο τμήμα της γραμμής Τζαμού-Μπαραμούλα, του οποίου η κατασκευή είχε ξεκινήσει το 1994. Επίσης, ανακήρυξε τα 25 χλμ. της γραμμής-1 του Μετρό της Καλκούτας ως ανεξάρτητη ζώνη των Ινδικών σιδηροδρόμων,  μία απόφαση για την οποία επικρίθηκε. 

Παραιτήθηκε από το Υπουργείο Σιδηροδρόμων για να αναλάβει τη θέση της Προϊστάμενης Υπουργού της Δυτικής Βεγγάλης. Σχολίασε: «*Όπως αφήνω τους σιδηροδρόμους, θα λειτουργήσουν καλά. Μην ανησυχείτε, ο διάδοχός μου θα έχει όλη μου την υποστήριξη.*» Ο υποψήφιος του κόμματός της, ο Ντίνες Τριβέντι, την διαδέχθηκε ως υπουργός σιδηροδρόμων.

Η θητεία της Μπάνερτζι στο Υπουργείο Σιδηροδρόμων, στη συνέχεια, εξετάστηκε με προσοχή, καθώς οι περισσότερες από τις ακριβές αναγγελίες της υλοποιήθηκαν ανεπαρκώς ή καθόλου.  Το Reuters ανέφερε ότι «*Η δίχρονη θητεία της ως υπουργός σιδηροδρόμων έχει επικριθεί έντονα, επειδή το δίκτυο χρεώθηκε περισσότερο για να πληρωθούν λαϊκιστικά μέτρα, όπως περισσότερες επιβατικές αμαξοστοιχίες*».  Οι Ινδικοί σιδηρόδρομοι έγιναν ζημιογόνα επιχείρηση κατά τη διετή θητεία της.

Προϊστάμενη Υπουργός της Δυτικής Βεγγάλης
-----------------------------------------

### Πρώτη θητεία, 2011-16

Σε εκδήλωση στο Λονδίνο την 27η Ιουλίου 2015.
Το 2011, το κόμμα Τρίναμουλ (Πανινδική Λαϊκή Συσπείρωση) μαζί με το κόμμα SUCI (Σοσιαλιστικό Ενωτικό Κέντρο της Ινδίας) και το Ινδικό Εθνικό Κογκρέσο κέρδισαν στις εκλογές για τη Νομοθετική Συνέλευση της Δυτικής Βεγγάλης, εναντίον του κατεστημένου της Αριστεράς Συμμαχίας, εξασφαλίζοντας 227 έδρες. Το κόμμα Τρίναμουλ κέρδισε 184 έδρες, το Ινδικό Εθνικό Κογκρέσο 42 έδρες και το SUCI μία θέση. Έτσι ανατράπηκε το μακροβιότερο καθεστώς δημοκρατικά εκλεγμένου Κομμουνιστικού κόμματος παγκόσμια.

|  |  |
| --- | --- |
|  | 
Taking the Oath at Raj Bhavan, Kolkata

Mamata Banerjee takes the oath of office as Chief Minister administered by Governor M. K. Narayanan on 20 May 2011.

---

 |

Την 20η Μαΐου 2011 η Μπάνερτζι ορκίστηκε ως Προϊστάμενη Υπουργός της Δυτικής Βεγγάλης. Ως η πρώτη γυναίκα της Δυτικής Βεγγάλης που ανέβηκε στο αξίωμα, μια από τις πρώτες αποφάσεις της ήταν να επιστρέψει 1.600 στρέμματα γης στους αγρότες της Σινγκούρ, δηλώνοντας: «Τ*ο υπουργικό συμβούλιο αποφάσισε να επιστρέψει 1.600 στρέμματα στους απρόθυμους αγρότες της Σινγκούρ. Το αρμόδιο τμήμα ετοιμάζει τα σχετικά έγγραφα. Εφόσον το επιθυμεί ο Τάτα-μπάμπου (Ράταν Τάτα), μπορεί να εγκαταστήσει το εργοστάσιό του στα υπόλοιπα 2.400 στρέμματα, διαφορετικά θα δούμε πώς θα γίνει*». 

Τα μακροχρόνια επεισόδια βίας που σχετίζονταν με το Γκόργκαλαντ επιλύθηκαν με την ίδρυση της αυτόνομης Περιφερειακής Διοίκησης του Γκόργκαλαντ.

Ξεκίνησε διάφορες μεταρρυθμίσεις στους τομείς της εκπαίδευσης και της υγείας. Οι μεταρρυθμίσεις στον τομέα της εκπαίδευσης περιλάμβαναν την κατάθεση των μισθών των εκπαιδευτικών την πρώτη κάθε μήνα   και ταχύτερες συνταξιοδοτήσεις.  Στον τομέα της υγείας, η Μπάνερτζι υποσχέθηκε: «*Θα αναπτυχθεί ένα τριμερές αναπτυξιακό σύστημα για τη βελτίωση της υποδομής και των υπηρεσιών υγείας*». Την 30η Απριλίου 2015, ένας εκπρόσωπος της UNICEF Ινδίας συνεχάρη την κυβέρνηση για τις πρωτοβουλίες της στην περιοχή Νάντια που ήταν η πρώτη επαρχία της χώρας που μπήκε στο πρόγραμμα για εξυγίανση της υπαίθρου με Απαγόρευση της Αφόδευσης (ODF).  Την 17η Οκτωβρίου 2012, η Μπάνερτζι καταλόγισε την αύξηση των περιστατικών βιασμού στη χώρα σε «*πιο ελεύθερη αλληλεπίδραση μεταξύ ανδρών και γυναικών.* *Παλαιότερα, αν άντρας και γυναίκα κρατούνταν χέρι-χέρι, οι γονείς τους τους έπιαναν και τους επέπλητταν, αλλά τώρα όλα είναι τόσο ανοιχτά. Είναι σαν μια ανοιχτή αγορά με ανοιχτές επιλογές*». Τα εθνικά μέσα ενημέρωσης την επέκριναν για αυτές τις δηλώσεις. 

Με ενέργειές της κατάφερε ανατροπή στην αύξηση των τιμών της βενζίνης και αναστολή των άμεσων ξένων επενδύσεων στον τομέα του λιανικού εμπορίου μέχρις ότου επιτευχθεί μία συναίνεση.  Σε μια προσπάθεια βελτίωσης του νόμου και των οργάνων επιβολής του στη Δυτική Βεγγάλη, ιδρύθηκαν αρχηγεία της αστυνομίας στις περιοχές Χόουρα, Μπαρακπόρ, Ντουργκαπούρ-Ασανσόλ και Μπινταναγκάρ. Ολόκληρη η έδρα της Τοπικής Αυτοδιοίκησης της Καλκούτα τέθηκε υπό τον έλεγχο της Αστυνομίας.

|  |  |
| --- | --- |
|  | 
Λόγος της Μάματα Μπάνερτζι

Στην τελετή για το άνοιγμα της 38ης Διεθνούς Έκθεσης Βιβλίων στην Καλκούτα το 2014.

---

 |

Η Μπάνερτζι έδειξε μεγάλο ενδιαφέρον για δραστηριότητες που φέρνουν το κοινό σε επαφή με την ιστορία και τον πολιτισμό του κράτους. Ορισμένοι από τους σταθμούς του Μετρό της Καλκούτας ονομάστηκαν όπως οι μαχητές της ελευθερίας  και πολλοί επερχόμενοι σταθμοί θα ονομαστούν όπως θρησκευτικοί ηγέτες, ποιητές, τραγουδιστές και σημαντικές προσωπικότητες.  Η Μπάνερτζι επικρίθηκε για τις επιχορηγήσεις της, με αμφιλεγόμενα κριτήρια, σε ιμάμηδες (Ιμάν Μπάτα),    που κρίθηκαν αντισυνταγματικές από το Ανώτατο Δικαστήριο της Καλκούτας.

Με την Πρίτι Πατέλ, Υπουργό Εργασίας και Πρωταθλήτρια της Βρετανικής Ινδικής Διασποράς στο Λονδίνο.
Την 16η Φεβρουαρίου 2012, ο Μπιλ Γκέιτς, του Ιδρύματος *Μπιλ και Μελίντα Γκέιτς*, απέστειλε μία επιστολή στην κυβέρνηση της Δυτικής Βεγγάλης στην οποία επαίνεσε τη Μπάνερτζι και τη διοίκησή της για την επίτευξη ενός ολόκληρου έτους χωρίς να αναφερθούν περιστατικά πολιομυελίτιδας. Πρόσθεσε ότι επρόκειτο για ένα ορόσημο όχι μόνο για την Ινδία, αλλά και για ολόκληρο τον κόσμο. 

Τον Ιούνιο του 2012, δημιούργησε μια σελίδα στο Facebook για να εκφράζει απόψεις και κάλεσε για δημόσια υποστήριξη στον Αμπντούλ Καλάμ, την κομματική επιλογή για τις προεδρικές εκλογές.  Κατόπιν άρνησης από μέρους του, υποστήριξε τον Πρανάμπ Μουχέρτζι για τη θέση, μετά από πολλές συμπλοκές επί του θέματος, σχολιάζοντας ότι προσωπικά ήταν «*μεγάλη θαυμάστρια*» του Μουχέρτζι, και ευχήθηκε να «*εξελιχθεί από δύναμη σε δύναμη*». 

Η θητεία της θορυβήθηκε πολύ από το Οικονομικό Σκάνδαλο του Ομίλου Σαράντα – μια κατάχρηση οικονομικών πόρωνπου οδήγησε στην φυλακή τον Μάνταν Μίτρα, έναν πρώην υπουργό του συμβουλίου της, τον Κούναλ Γκος - έναν βουλευτή του κόμματος, και σε αυστηρές ανακρίσεις πολλών κομματικών στελεχών που κατείχαν σημαντικές θέσεις.

### Δεύτερη θητεία, 2016-σήμερα

Οι εκλογές του 2016 για τη Νομοθετική Συνέλευση της Δυτικής Βεγγάλης διεξάχθηκαν για 294 έδρες (από τις 295) του Βιντάν Σάμπα. Το κόμμα Τρίναμουλ κέρδισε στις εκλογές με συντριπτική πλειοψηφία, τα 2/3 των ψήφων, τις 211 έδρες και μία δεύτερη θητεία για τη Μάματα Μπάνερτζι στη θέση της Προϊστάμενης Υπουργού.. Το κόμμα Τρίναμουλ ήταν το πρώτο κυβερνών κόμμα που κέρδισε στις εκλογές μόνο του, χωρίς σύμμαχο, από το 1962. Τον Οκτώβριο του 2016, η κυβέρνηση της Δυτικής Βεγγάλης απαγόρευσε τις εκδηλώσεις για το φεστιβάλ Ντούργκα Πούτζα μετά τις 4:00 μ.μ. Το Ντούργκα Πούτζα επρόκειτο να εορτασθεί στις 12 Οκτωβρίου και το Μουχάραμ στις 13 Οκτωβρίου. Αυτό θεωρήθηκε από ένα μέρος του πληθυσμού της Δυτικής Βεγγάλης ως άλλο ένα παράδειγμα της πολιτικής «Μουσουλμανικής Ανάκαμψης» από μέρους της κυβέρνησης της Μπάνερτζι. Το Ανώτατο Δικαστήριο της Καλκούτα ανέτρεψε την απόφαση, χαρακτηρίζοντάς την ως «*προσφορά για την εξυγίανση των μειονοτήτων*».

Αντιπαραθέσεις
--------------

Το οικονομικό σκάνδαλο του Ομίλου Σαράντα και το οικονομικό σκάνδαλο της Rose Valley, ήρθαν στο προσκήνιο κατά τη διάρκεια της θητείας του και ορισμένοι από τους υπουργούς του συμβουλίου της κατηγορήθηκαν για ξέπλυμα χρήματος και έχουν φυλακιστεί.  Η Μάματα Μπάνερτζι είναι καλλιτέχνιδα που έχει ζωγραφίσει πολλούς πίνακες. Ένας από τους πίνακές της είχε πωληθεί στον Σουντίπτο Σεν (κεντρική μορφή στην απάτη του Σαράντα) για ₹ 1,8 κρορ, ενώ 20 ακόμα από τους πίνακές της κατασχέθηκαν από άλλους μετόχους του ομίλου Σαράντα.      Tα κόμματα της αντιπολίτευσης κατηγόρησαν την Μπάνερτζι ότι τα μέτρα εσωτερικού ελέγχου των υπουργών της, που προσπάθησαν να καλύψουν τις πράξεις τους, ήταν ανεπαρκή.       

Η επιχείρηση «κεντρί» της Ναράντα υλοποιήθηκε το 2011 από τον Μάθιου Σάμουελ του Ινδικού ειδησεογραφικού περιοδικού*Tehelka,* και δημοσιεύθηκε στο Naradanews.com λίγο πριν από τις εκλογές του 2016 για τη Συνέλευση της Δυτικής Βεγγάλης. Το κεντρί στόχευε υψηλόβαθμους αξιωματούχους και πολιτικούς του πολιτικού κόμματος Τρίναμουλ (Πανινδική Λαϊκή Συσπείρωση) της Μπάνερτζι,   που κατηγορήθηκαν ότι δέχτηκαν ρουσφέτια.

Στη θητεία της, προκάλεσε το ομοσπονδιακό σύστημα της Ινδίας όταν διέταξε τη σύλληψη αξιωματούχων του Κεντρικού Γραφείου Ερευνών (CBI), οι οποίοι ήρθαν στην Καλκούτα για να διερευνήσουν το οικονομικό σκάνδαλο του Ομίλου Σαράντα.

Προσωπική ζωή
-------------

Καθ 'όλη τη διάρκεια της πολιτικής της ζωής, η Μπάνερτζι έχει διατηρήσει έναν λιτό τρόπο ζωής, προτιμώντας την ένδυση με απλά παραδοσιακά Βεγγαλέζικα ρούχα και αποφεύγοντας τις πολυτέλειες.   Σε μια συνέντευξη τον Απρίλιο του 2019, ο πρωθυπουργός Ναρέντρα Μόντι δήλωσε ότι παρά τις πολιτικές τους διαφορές, η Μπάνερτζι του στέλνει κάθε χρόνο επιλεγμένα από την ίδια *κούρτα* και γλυκά.

Παγκόσμια φήμη
--------------

Την 24η Μαΐου 2019 κυκλοφόρησε η ταινία *Μπαγκίνι (Baghini,* σημαίνει τίγρη), μια Βεγγαλική ταινία βασισμένη στη ζωή της.

Παραπομπές
----------

1. ↑  «Jagdeep Dhankar To Be Sworn In As New West Bengal Governor On July 30». *NDTV*. 26 July 2019. .
2. ↑  «Mamata Banerjee's Biodata in Lok Sabha's Document». loksabha.nic.in. Αρχειοθετήθηκε από το πρωτότυπο στις 25 Μαΐου 2012.
3. 1 2  www.telegraph.co.uk/news/worldnews/asia/india/8512161/Mamata-Banerjee-Indias-Communist-giant-killer.html.
4. 1 2  web.archive.org/web/20220131121232/https://time.com/collection/100-most-influential-people-2021/. Ανακτήθηκε στις 31  Ιανουαρίου 2022.
5. ↑  «CM Mamata reveals her true age; says she is 5 years younger». *OneIndia*. Αρχειοθετήθηκε από το πρωτότυπο στις 27 December 2013. .
6. ↑  Kohari, Alizeh (20 May 2011). «Mamata Banerjee sworn in as West Bengal chief minister». BBC News. Αρχειοθετήθηκε από το πρωτότυπο στις 20 May 2011. .
7. ↑  «Mamata Banerjee’s hard-hitting poem targets PM Modi’s demonetisation decision, but fails to woo Netizens» (στα αγγλικά). *The Indian Express*. 12 November 2016. Αρχειοθετήθηκε από το πρωτότυπο στις 7 October 2017.. Ανακτήθηκε στις 7 October 2017.
8. ↑  «The 1.8 crore question: Is Mamata Banerjee India's most underrated artist?» (στα αγγλικά). *Firstpost*. 17 October 2014. Αρχειοθετήθηκε από το πρωτότυπο στις 7 October 2017.. Ανακτήθηκε στις 7 October 2017.
9. ↑  «The Tribune, Chandigarh, India – R A I L W A Y B U D G E T». *The Tribune*. 26 Φεβρουαρίου 2000. Αρχειοθετήθηκε από το πρωτότυπο στις 26 Οκτωβρίου 2012. Ανακτήθηκε στις 16 Οκτωβρίου 2012.
10. ↑  «Detailed Profile = Km. Mamata Banerjee». Government of India. Αρχειοθετήθηκε από το πρωτότυπο στις 26 Αυγούστου 2010. Ανακτήθηκε στις 11 Αυγούστου 2010.
11. ↑  «ΙΑΤΕ: Ειδική Οικονομική Ζώνη». τμήμα του εδάφους μιας χώρας όπου τα εμπορεύματα θεωρούνται αντικείμενα πέρα από τα όρια του εθνικού τελωνειακού εδάφους και, ως εκ τούτου, δεν υπόκεινται στον κοινό τελωνειακό έλεγχο και στη φορολογία.
12. ↑  Yardley, Jim (14 January 2011). «The Eye of an Indian Hurricane, Eager to Topple a Political Establishment». *The New York Times*. Αρχειοθετήθηκε από το πρωτότυπο στις 13 January 2012.. Ανακτήθηκε στις 14 January 2011.
13. ↑  «India: Mamata Banerjee routs communists in West Bengal». BBC News. 13 May 2011. Αρχειοθετήθηκε από το πρωτότυπο στις 13 May 2011.. Ανακτήθηκε στις 14 May 2011.
14. ↑  «Indian state election expected to end Kolkata's 34-year communist rule». *The Guardian* (UK). 18 April 2011. Αρχειοθετήθηκε από το πρωτότυπο στις 31 December 2013.. Ανακτήθηκε στις 18 April 2011.
15. ↑  «The woman taking on India's communists». *BBC World News*. 15 April 2011. Αρχειοθετήθηκε από το πρωτότυπο στις 15 April 2011.. Ανακτήθηκε στις 15 April 2011.
16. ↑  «Time 100: Mamata Banerjee, Populist». *Time*. 18 April 2012. Αρχειοθετήθηκε από το πρωτότυπο στις 19 April 2012.. Ανακτήθηκε στις 18 April 2012.
17. ↑  «Mamata Banerjee among world's 50 influential leaders in finance». Zeenews.india.com. Αρχειοθετήθηκε από το πρωτότυπο στις 14 Δεκεμβρίου 2013. Ανακτήθηκε στις 16 Οκτωβρίου 2012.
18. ↑  PTI (20 December 2018). «Mamata Banerjee is the Skoch Chief Minister of the Year».. Ανακτήθηκε στις 26 April 2019.
19. ↑  kheya bag. «Kheya Bag: Red Bengal's Rise and Fall». *New Left Review*. Αρχειοθετήθηκε από το πρωτότυπο στις 30 Μαρτίου 2013. Ανακτήθηκε στις 16 Οκτωβρίου 2012.
20. ↑  «Political Eclipse of Once Formidable Brahmins». Αρχειοθετήθηκε από το πρωτότυπο στις 7 Μαΐου 2016. Ανακτήθηκε στις 7 Ιουλίου 2016.
21. ↑  «Mamata's 5 years younger». Αρχειοθετήθηκε από το πρωτότυπο στις 7 Μαρτίου 2012. Ανακτήθηκε στις 29 Φεβρουαρίου 2012.
22. 1 2 3  «A Fire-Dweller At The Kiln». *Outlook India*. 5 November 2012. Αρχειοθετήθηκε από το πρωτότυπο στις 16 November 2018.. Ανακτήθηκε στις 5 February 2019.
23. ↑  «Watch: Nusrat's Muslim, I am Hindu but we are exactly alike except she’s beautiful and I am not, says Mamata». *DNA*. 12 May 2019.. Ανακτήθηκε στις 8 June 2019.
24. ↑  «History of the College». Jogamayadevicollege.org. Αρχειοθετήθηκε από το πρωτότυπο στις 26 Ιουλίου 2011. Ανακτήθηκε στις 13 Μαΐου 2011.
25. ↑  «15 facts about Mamata Banerjee that you probably don't know - 15 facts about Mamata Banerjee that you probably didn't know». *The Economic Times*. Αρχειοθετήθηκε από το πρωτότυπο στις 26 Ιουνίου 2017. Ανακτήθηκε στις 19 Απριλίου 2019.
26. ↑  «Parliament of India-Biodata». Αρχειοθετήθηκε από το πρωτότυπο στις 26 Ιουλίου 2010.
27. ↑  «Times of India Article on Mamata's Doctorate». [*νεκρός σύνδεσμος*]
28. ↑  «Mamata Banerjee receives D Litt degree, says intolerance is rising in the country». *The Indian Express*. 11 Ιανουαρίου 2018. Αρχειοθετήθηκε από το πρωτότυπο στις 30 Απριλίου 2019. Ανακτήθηκε στις 30 Απριλίου 2019.
29. ↑  «Mamta Banerjee Profile». *incredible-people.com*. Αρχειοθετήθηκε από το πρωτότυπο στις 14 Ιουλίου 2012.
30. ↑  «Mamata, the street-fighting politician and Left nemesis». *India Today*. 13 May 2011. Αρχειοθετήθηκε από το πρωτότυπο στις 18 May 2011. .
31. ↑  pantheon.world/profile/person/Mamata\_Banerjee.
32. ↑  www.bbc.co.uk/go/rss/int/news/-/news/world-south-asia-13077902.
33. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 11  Μαΐου 2020.
34. ↑  «Mamata mum on relations with BJP». 6 Ιανουαρίου 2003. Αρχειοθετήθηκε από το πρωτότυπο στις 10 Ιανουαρίου 2007. Ανακτήθηκε στις 2 Δεκεμβρίου 2006.
35. ↑  «Trinamool Congress chief Mamata Banerjee biography». India Today. 12 May 2011. Αρχειοθετήθηκε από το πρωτότυπο στις 26 December 2014.. Ανακτήθηκε στις 26 December 2014.
36. ↑  «National Events in December 1998». *The Hindu*. India. Αρχειοθετήθηκε από το πρωτότυπο στις 24 Απριλίου 2011. Ανακτήθηκε στις 12 Νοεμβρίου 2007.
37. 1 2  «Mamata, the street-fighting politician and Left nemesis». *India Today*. 13 May 2011. Αρχειοθετήθηκε από το πρωτότυπο στις 18 May 2011. .
38. ↑  «New trains for West Bengal». *The Tribune*. India. 26 Φεβρουαρίου 2000. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 12 Νοεμβρίου 2007.
39. 1 2  «Railways to focus on tourism, trans-Asian role, hardselling freight services». Rediff.com. 25 Φεβρουαρίου 2000. Αρχειοθετήθηκε από το πρωτότυπο στις 28 Ιανουαρίου 2005. Ανακτήθηκε στις 12 Νοεμβρίου 2007.
40. ↑  «PETROL IGNITES MAMATA RESIGNATION». *The Telegraph (Calcutta)* (Calcutta, India). 1 October 2000. Αρχειοθετήθηκε από το πρωτότυπο στις 27 November 2013.. Ανακτήθηκε στις 24 February 2012.
41. ↑  Gupta, Subhrangshu (9 October 2000). «Mamata’s antics invite criticism». *Tribune India*. Αρχειοθετήθηκε από το πρωτότυπο στις 19 March 2012.. Ανακτήθηκε στις 24 February 2012.
42. ↑  «Sting on a shoestring». The Guardian. Αρχειοθετήθηκε από το πρωτότυπο στις 12 January 2016.. Ανακτήθηκε στις 23 December 2014.
43. ↑  «West Bengal: Elections 2001 Countdown». *Outlook India*. 3 May 2001. Αρχειοθετήθηκε από το πρωτότυπο στις 7 December 2013.. Ανακτήθηκε στις 24 February 2012.
44. ↑  «Weather plays spoilsport for TMC». 21 Οκτωβρίου 2005. Αρχειοθετήθηκε από το πρωτότυπο στις 18 Φεβρουαρίου 2007. Ανακτήθηκε στις 2 Δεκεμβρίου 2006.
45. ↑  «Missing on bandh day: its champions – Mamata stays indoors, Cong scarce». *The Telegraph* (Calcutta,). 10 October 2006. Αρχειοθετήθηκε από το πρωτότυπο στις 30 September 2007.. Ανακτήθηκε στις 2 December 2006.
46. ↑  «Subrata Mukherjee joins Trinamool». *Hindustan Times* (στα Αγγλικά). 5 Μαΐου 2010. Ανακτήθηκε στις 8 Οκτωβρίου 2019.
47. ↑  «Mamata Banerjee cartoons - itimes». Αρχειοθετήθηκε από το πρωτότυπο στις 7 Αυγούστου 2016. Ανακτήθηκε στις 7 Ιουλίου 2016.
48. ↑  «Trinamool Congress chief Mamata Banerjee biography». Αρχειοθετήθηκε από το πρωτότυπο στις 6 Αυγούστου 2016. Ανακτήθηκε στις 7 Ιουλίου 2016.
49. ↑  «The Tribune, Chandigarh, India - Opinions». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 7 Ιουλίου 2016.
50. ↑  «Mamata Banerjee's unending tantrums». *The Hindu* (Chennai, India). 8 August 2005. Αρχειοθετήθηκε από το πρωτότυπο στις 20 March 2007.. Ανακτήθηκε στις 2 December 2006.
51. ↑  «Mamata casts shame at House Paper throw at Speaker». *The Telegraph* (Calcutta, India). 4 August 2005. Αρχειοθετήθηκε από το πρωτότυπο στις 22 August 2007.. Ανακτήθηκε στις 2 December 2006.
52. ↑  «Trinamool unleashes violence in W Bengal». 30 Νοεμβρίου 2006. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 2 Δεκεμβρίου 2006.
53. ↑  «Heritage vandalised in Bengal House». *The Times of India*. 2 December 2006. Αρχειοθετήθηκε από το πρωτότυπο στις 3 November 2012.. Ανακτήθηκε στις 2 December 2006.
54. ↑  «ΙΑΤΕ: municipal corporation - τοπική αυτοδιοίκηση».
55. ↑  Singh, Raj (20 April 2014). «Who is Mamata Banerjee?». India TV. Αρχειοθετήθηκε από το πρωτότυπο στις 9 January 2015.. Ανακτήθηκε στις 24 December 2014.
56. ↑  «TMC Ministers Quit, PM 'Sad'».. Ανακτήθηκε στις 8 Οκτωβρίου 2019.  Εξωτερικός σύνδεσμος στο `|website=` (βοήθεια)
57. ↑  «Nandigram people's struggle "heroic": Clark». *One India*. Αρχειοθετήθηκε από το πρωτότυπο στις 17 February 2012. .
58. ↑  Kirschbaum, Stevan. «Nandigram says 'No!' to Dow's chemical hub». *International Action Center*. Αρχειοθετήθηκε από το πρωτότυπο στις 6 July 2009. .
59. ↑  «The Great Left Debate: Chomsky to Saddam, Iraq to Nandigram». *The Indian Express* (India). 5 December 2007. Αρχειοθετήθηκε από το πρωτότυπο στις 16 April 2008. .
60. ↑  «ΙΑΤΕ: state-sponsored violence - κρατικές βιαιοπραγίες».
61. ↑  Sen, Saibal (31 January 2014). «Nandigram firing: Full text of CBI's Nandigram chargesheet». *The Times of India*. Αρχειοθετήθηκε από το πρωτότυπο στις 1 February 2014.. Ανακτήθηκε στις 17 March 2014.
62. ↑  «Red-hand Buddha: 14 killed in Nandigram re-entry bid». *The Telegraph* (Calcutta, India). 15 March 2007. Αρχειοθετήθηκε από το πρωτότυπο στις 17 March 2007.. Ανακτήθηκε στις 15 March 2007.
63. ↑  «Mamata gifts new projects to north Bengal». *The Hindu* (Chennai, India). 29 January 2011. Αρχειοθετήθηκε από το πρωτότυπο στις 6 December 2013.. Ανακτήθηκε στις 24 February 2012.
64. ↑  «mamata-flags-off-sealdah-new-delhi-duronto-express». Armoks News. Αρχειοθετήθηκε από το πρωτότυπο στις 14 Οκτωβρίου 2009. Ανακτήθηκε στις 16 Οκτωβρίου 2009.
65. ↑  «Mamata Banerjee to start 19 new trains on 7 February». *Business Standard*. Αρχειοθετήθηκε από το πρωτότυπο στις 3 Μαρτίου 2012. Ανακτήθηκε στις 4 Φεβρουαρίου 2010.
66. ↑  «A New Way to Commute: Women-Only Trains in India». *Marie Claire*. Αρχειοθετήθηκε από το πρωτότυπο στις 28 Ιανουαρίου 2010. Ανακτήθηκε στις 27 Ιανουαρίου 2010.
67. ↑  «Ladies Special Rolls Out». *Express India*. Αρχειοθετήθηκε από το πρωτότυπο στις 10 Οκτωβρίου 2012. Ανακτήθηκε στις 16 Οκτωβρίου 2009.
68. ↑  «New CST Panvel Ladies Special». *Bombay-Local*. Αρχειοθετήθηκε από το πρωτότυπο στις 29 Οκτωβρίου 2009. Ανακτήθηκε στις 16 Οκτωβρίου 2009.
69. ↑  Arun Sharma (10 Οκτωβρίου 1998). «Destination nowhere». *The Indian Express*. Αρχειοθετήθηκε από το πρωτότυπο στις 18 Μαρτίου 2012. Ανακτήθηκε στις 14 Αυγούστου 2008.
70. ↑  «Prime Minister dedicates Anantnag-Quazigund rail line in Kashmir to nation». *Press Release, Press Information Bureau, Government of India*. 28 Οκτωβρίου 2009. Αρχειοθετήθηκε από το πρωτότυπο στις 12 Ιανουαρίου 2016. Ανακτήθηκε στις 2 Δεκεμβρίου 2009.
71. ↑  «Kolkata Metro gets railway zone status». *The Hindu* (Chennai, India). 30 December 2010. Αρχειοθετήθηκε από το πρωτότυπο στις 29 September 2011.. Ανακτήθηκε στις 24 February 2012.
72. ↑  «Rail budget: Parliament uproar over Kolkata metro plan». *Asian Age*. 25 February 2011. Αρχειοθετήθηκε από το πρωτότυπο στις 24 March 2011.. Ανακτήθηκε στις 24 February 2012.
73. ↑  «Job done, successor only has to monitor». *The Telegraph* (Calcutta, India). 18 May 2011. Αρχειοθετήθηκε από το πρωτότυπο στις 27 November 2013.. Ανακτήθηκε στις 24 February 2012.
74. ↑  «Mamata's big rail plans of 2011–12 still stuck on performance track». Αρχειοθετήθηκε από το πρωτότυπο στις 7 July 2012.. Ανακτήθηκε στις 13 March 2012.
75. ↑  Scrutton, Alistair (12 May 2011). «SPECIAL REPORT – "Big Sister" Mamata set to evict Left from Kolkata». Reuters. Αρχειοθετήθηκε από το πρωτότυπο στις 3 March 2012.. Ανακτήθηκε στις 24 February 2012.
76. ↑  «Why Indian Railways is incurring losses under Mamata». Rediff.com. 28 January 2011. Αρχειοθετήθηκε από το πρωτότυπο στις 20 January 2012.. Ανακτήθηκε στις 24 February 2012.
77. ↑  «Singur Land Given Back». *The Times of India*. Αρχειοθετήθηκε από το πρωτότυπο στις 8 January 2014.. Ανακτήθηκε στις 30 June 2013.
78. ↑  «Gorkhaland Autonomous Council». *The Times of India*. 19 July 2011. Αρχειοθετήθηκε από το πρωτότυπο στις 8 January 2014.. Ανακτήθηκε στις 30 June 2013.
79. ↑  «College teachers to get salary by the first of every month». *The Hindu* (Chennai, India). 4 June 2011. Αρχειοθετήθηκε από το πρωτότυπο στις 25 August 2011. .
80. ↑  «Mamata effect: Salaries on first day of the month». Αρχειοθετήθηκε από το πρωτότυπο στις 21 July 2012. .
81. ↑  «Quicker pensions for retiring teachers: Mamata». *The Times of India*. .
82. ↑  K, Mitra Subrata· Harihar, Bhattacharyya (27 Φεβρουαρίου 2018). *Politics And Governance In Indian States: Bihar, West Bengal And Tripura*. World Scientific. ISBN 978-981-320-824-7.
83. ↑  «Mamata Banerjee announced health sector reform». Αρχειοθετήθηκε από το πρωτότυπο στις 19 August 2011.. Ανακτήθηκε στις 3 August 2011.
84. ↑  «Mamata declares Nadia first 'open defecation-free' district in India». THE HINDU. 30 Απριλίου 2015. Αρχειοθετήθηκε από το πρωτότυπο στις 12 Ιανουαρίου 2016.
85. ↑  «Mamata blames media, 'free interaction of men-women' for rising cases of rape!». *Daily Bhaskar*. 17 October 2012. Αρχειοθετήθηκε από το πρωτότυπο στις 1 January 2013. .
86. ↑  «Petrol price cut a positive step: Mamata Banerjee». *Zee News*. Αρχειοθετήθηκε από το πρωτότυπο στις 10 December 2013. .
87. ↑  «Don't want government to fail, but can't support FDI». *The Indian Express*. .
88. ↑  Das, Soumitra (26 July 2009). «Game of the name». *The Telegraph India* (Calcutta, India). Αρχειοθετήθηκε από το πρωτότυπο στις 27 November 2013.. Ανακτήθηκε στις 29 February 2012.
89. ↑  Mandal, Sanjay (16 January 2011). «Didi's metro name game». *The Telegraph India* (Calcutta, India). Αρχειοθετήθηκε από το πρωτότυπο στις 17 April 2012.. Ανακτήθηκε στις 29 February 2012.
90. ↑  Gupta, Smita (25 April 2016). «Mamata, Muslims and paribartan» (στα en-IN). *The Hindu*. ISSN 0971-751X. Αρχειοθετήθηκε από το πρωτότυπο στις 1 January 2018.. Ανακτήθηκε στις 2 January 2018.
91. ↑  «Opinion: Mamata Banerjee's Appeasement Policies Have Created Real Danger». *NDTV.com*. Αρχειοθετήθηκε από το πρωτότυπο στις 3 January 2018.. Ανακτήθηκε στις 2 January 2018.
92. ↑  «Bengal’s people must step in to save the state from communal politics» (στα αγγλικά). *hindustantimes.com/*. 11 July 2017. Αρχειοθετήθηκε από το πρωτότυπο στις 3 January 2018.. Ανακτήθηκε στις 2 January 2018.
93. ↑  «Mamata's allowance to Imams unconstitutional, rules Calcutta HC» (στα αγγλικά). *Firstpost*. 3 September 2013. Αρχειοθετήθηκε από το πρωτότυπο στις 3 January 2018.. Ανακτήθηκε στις 2 January 2018.
94. ↑  Chatterjee, Garga (6 April 2013). «A dangerous connivance» (στα en-IN). *The Hindu*. ISSN 0971-751X. Αρχειοθετήθηκε από το πρωτότυπο στις 30 April 2014.. Ανακτήθηκε στις 2 January 2018.
95. ↑  «Calcutta High Court scraps Mamata Banerjee's stipend to imams». *NDTV.com*. Αρχειοθετήθηκε από το πρωτότυπο στις 3 January 2018.. Ανακτήθηκε στις 2 January 2018.
96. ↑  «Bill Gates appreciates Mamata Banerjee for polio eradication». Αρχειοθετήθηκε από το πρωτότυπο στις 23 February 2012. .
97. ↑  «Mamata launches Facebook page – seeks support for APJ Abdul Kalam». 16 June 2012. Αρχειοθετήθηκε από το πρωτότυπο στις 16 June 2012. .
98. ↑  «Mamata didi is a big fan of Pranab Mukherjee». *Economic Times*. 3 May 2012. Αρχειοθετήθηκε από το πρωτότυπο στις 26 February 2015.. Ανακτήθηκε στις 26 February 2015.
99. ↑  «ΙΑΤΕ: embezzlement». Οι συγκεκριμένες κατηγορίες αφορούν διαφθορά, ξέπλυμα χρήματος, κατάχρηση δημόσιων κονδυλίων, πλαστογράφηση εγγράφων και δωροληψία
100. ↑  «NDTV Live Results». Αρχειοθετήθηκε από το πρωτότυπο στις 17 May 2016.. Ανακτήθηκε στις 19 May 2016.
101. ↑  «TMC storms back to power in Bengal, Cong-Left alliance loses». The Financial Express. Αρχειοθετήθηκε από το πρωτότυπο στις 20 May 2016.. Ανακτήθηκε στις 21 May 2016.
102. ↑  «Calcutta HC lifts Puja curbs, slams Bengal ‘bid to appease minorities’» (στα αγγλικά). *The Indian Express*. 9 October 2016. Αρχειοθετήθηκε από το πρωτότυπο στις 3 April 2017.. Ανακτήθηκε στις 2 April 2017.
103. ↑  «Calcutta HC pulls up state for puja restrictions meant to ‘appease’ minorities» (στα αγγλικά). *hindustantimes.com/*. 9 October 2016.. Ανακτήθηκε στις 2 April 2017.
104. ↑  «Calcutta HC rejects bar on Durga Puja immersion; slams state for 'minority appeasement'». *The New Indian Express*. Αρχειοθετήθηκε από το πρωτότυπο στις 3 April 2017.. Ανακτήθηκε στις 2 April 2017.
105. ↑  «WB Minister Madan Mitra arrested in Saradha scam». Αρχειοθετήθηκε από το πρωτότυπο στις 15 December 2014.. Ανακτήθηκε στις 15 December 2014.
106. ↑  «Saradha scam: Sale of Mamata Banerjee’s painting for Rs 1.8 crore under CBI lens - Times of India ►». *The Times of India*. Αρχειοθετήθηκε από το πρωτότυπο στις 28 June 2018.. Ανακτήθηκε στις 12 May 2018.
107. ↑  «Sale of Mamata Banerjee's Paintings Under Scrutiny as CBI Asks For Trinamool Income». *NDTV.com*. Αρχειοθετήθηκε από το πρωτότυπο στις 13 May 2018.. Ανακτήθηκε στις 12 May 2018.
108. ↑  «The 1.8 crore question: Is Mamata Banerjee India's most underrated artist? - Firstpost». *www.firstpost.com*. Αρχειοθετήθηκε από το πρωτότυπο στις 13 Μαΐου 2018. Ανακτήθηκε στις 12 Μαΐου 2018.
109. ↑  «From Rs 2 Cr to 9 Cr in 48 Hrs: Mamata Paints Bank Balance Green» (στα αγγλικά). *The Quint*. Αρχειοθετήθηκε από το πρωτότυπο στις 7 October 2017.. Ανακτήθηκε στις 12 May 2018.
110. ↑
111. ↑  «Sudip Bandyopadhyay arrested: All you need to know about Rose Valley chit fund scam - Firstpost». firstpost.com. Αρχειοθετήθηκε από το πρωτότυπο στις 4 Ιανουαρίου 2017. Ανακτήθηκε στις 5 Ιανουαρίου 2017.
112. ↑  «Rose Valley chit fund scam: TMC leaders' nexus with the investment firm : India, News - India Today». indiatoday.intoday.in. Αρχειοθετήθηκε από το πρωτότυπο στις 4 Ιανουαρίου 2017. Ανακτήθηκε στις 5 Ιανουαρίου 2017.
113. ↑  «The Truth Behind The Riots In Bengal That The Media Doesn't Report». Huffington Post India. Αρχειοθετήθηκε από το πρωτότυπο στις 20 March 2017.. Ανακτήθηκε στις 14 April 2017.
114. ↑  West Bengal: 200 homes torched, shops ransacked in riots[*νεκρός σύνδεσμος*]
115. ↑  «48 hours after communal riots, Kaliachak in Malda turns ghost town». *India Today*. Αρχειοθετήθηκε από το πρωτότυπο στις 6 Ιανουαρίου 2016. Ανακτήθηκε στις 6 Ιανουαρίου 2016.
116. ↑  «Why did the media ignore the Malda communal violence?». *scroll.in*. Αρχειοθετήθηκε από το πρωτότυπο στις 7 Ιανουαρίου 2016. Ανακτήθηκε στις 6 Ιανουαρίου 2016.
117. ↑  «Violence in Bengal over FB post; Mamata alleges Governor threat» (στα αγγλικά). 4 July 2017. Αρχειοθετήθηκε από το πρωτότυπο στις 9 July 2017. .
118. ↑  «ΙΑΤΕ: sting operation». Μυστική επιχείρηση για να πιαστεί ένα άτομο ενώ διαπράττει ένα έγκλημα.
119. ↑  সংবাদদাতা, নিজস্ব (20 March 2017). «তৃণমূল সাংসদ কে ডি সিংহের নির্দেশেই স্টিং অপারেশন, বিস্ফোরক ম্যাথু» (στα αγγλικά). *anandabazar.com*. Αρχειοθετήθηκε από το πρωτότυπο στις 26 April 2017.. Ανακτήθηκε στις 24 April 2017.
120. ↑  «Didi sees 'blackmail conspiracy' in Narada». *The Times of India*. 18 June 2016. Αρχειοθετήθηκε από το πρωτότυπο στις 6 August 2016.. Ανακτήθηκε στις 24 April 2017.
121. ↑  «Archived copy». Αρχειοθετήθηκε από το πρωτότυπο στις 12 Φεβρουαρίου 2019. Ανακτήθηκε στις 11 Φεβρουαρίου 2019.
122. ↑  «Mamata saris the rage in Kolkata this Durga Puja». FirstPost. Αρχειοθετήθηκε από το πρωτότυπο στις 7 Ιανουαρίου 2012. Ανακτήθηκε στις 11 Μαρτίου 2012.
123. ↑  «Blog article in IBNLive.in.com». CNN-IBN. Αρχειοθετήθηκε από το πρωτότυπο στις 6 Ιουνίου 2010. Ανακτήθηκε στις 3 Ιουνίου 2010.
124. ↑  «Definition of KURTA». *www.merriam-webster.com* (στα Αγγλικά). Ανακτήθηκε στις 9 Οκτωβρίου 2019.
125. ↑  «On Wednesday, Bollywood star Akshay Kumar interviews PM Modi». *BBC*. Αρχειοθετήθηκε από το πρωτότυπο στις 9 April 2019.. Ανακτήθηκε στις 25 April 2019. *«West Bengal chief minister and arch rival Mamata Banerjee sends him sweets and kurtas every year»*
126. ↑  «After Narendra Modi, Baghini: Bengal Tigress evokes Mamata Banerjee». Cinestaan. Αρχειοθετήθηκε από το πρωτότυπο στις 15 Απριλίου 2019. Ανακτήθηκε στις 16 Απριλίου 2019.
127. ↑  «Mamata Banerjee's life inspires Bengali film Baghini». india.com. Αρχειοθετήθηκε από το πρωτότυπο στις 15 Απριλίου 2019.
128. ↑  «Mamata Banerjees life inspires Bengali film Baghini». India Today. Αρχειοθετήθηκε από το πρωτότυπο στις 15 Απριλίου 2019.
129. ↑  «Coming soon! 'Baghini', a film on West Bengal CM Mamata Banerjee's life story». Economic Times. Αρχειοθετήθηκε από το πρωτότυπο στις 13 Αυγούστου 2018. Ανακτήθηκε στις 16 Απριλίου 2019.
130. ↑  «Mamata in making on big screen». The Telegraph. Αρχειοθετήθηκε από το πρωτότυπο στις 15 Απριλίου 2019.

Εξωτερικοί σύνδεσμοι
--------------------

* Επίσημη ιστοσελίδα (γραφείο της Προϊστάμενης Υπουργού)
* Επίσημη σελίδα στον ιστότοπο του κόμματος Τρίναμουλ
* Προφίλ της Μπάνερτζι στο *BBC News*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 21276909
* LCCN: n89263410
* ISNI: 0000 0000 3280 7221
* GND: 171866010
* SUDOC: 15649017X

 |

 |